EkBass/fiwiki-20250220-pages-articles huggingface dataset:
Nokkimisjärjestys

pienoiskuva|Alimmalla arvoasteikossa olevalla kanalla on höyhenissä vaurioita nokkimisen seurauksena. Nokkimisjärjestys tarkoittaa laumaeläimillä vallitsevaa sosiaalista arvojärjestystä eli hierarkiaa. Se havaittiin ensin linnuilla, mistä nimikin, etenkin kana- ja varislinnuilla. Tätä järjestystä tavataan kuitenkin myös nisäkkäillä, kuten sorkka- ja kavioeläimillä, koiraeläimillä, joillakin apinoilla ja eräillä kalalajeilla.Facta 2001, WSOY 1985, 12. osa, palsta 104 Hierarkian edellytyksenä on sosiaalinen ryhmä ja tietynlainen psyykkinen kehitys. Yksilön asemaan hierarkiassa vaikuttava yleensä sukupuoli ja ikä. Linnuilla korkeimmassa asemassa ovat usein suuret ja vahvat yksilöt, mutta asemaan vaikuttaa myös jokin erityisen silmiinpistävä rakenteellinen piirre tai väri, esimerkiksi pitkä pyrstö tai signaalina toimiva väritys.Tieteen termipankki 23.9.2015: Eläintiede:nokkimisjärjestys. viitattu 23.9.2015 Arvojärjestys voidaan ratkaista myös oikeilla tai rituaalisilla otteluilla. Hierarkiat estävät keskinäistä aggressiivisuutta, ja etuna on myös, että vahvimmat yksilöt lisääntyvät parhaiten. Kanoilla ja kukoilla on eri nokkimisjärjestys, eivätkä ne siten ole keskenään aggressiivisia. Samankaan sukupuolen edustajat eivät yleensä ole aggressiivisia toisia kohtaa, sillä alempana olevat pyrkivät välttelemään hierarkiassa ylempänä olevia.Kanat häkeissä ja luonnossa, Oikeutta eläimille == Lähteet == Luokka:Sosiobiologia Luokka:Etologia
Emilia Iskanius

Emilia Iskanius (s. 14. huhtikuuta 1994) on suomalainen jalkapalloilija, joka edustaa Naisten Liigassa pelaavaa FC Honkaa. Hän on pelipaikaltaan puolustava keskikenttäpelaaja. Iskanius on iisalmelaisen Klubi-36:n kasvatti. Lukioikäisenä hän muutti Kuopioon, jossa hän edusti Kuopion MimmiFutista ja Pallokissoja. Kaudeksi 2014 Iskanius siirtyi Åland Unitediin, jonka kanssa hän saavutti SM-hopeaa. Kaudesta 2015 alkaen Iskanius on edustanut FC Honkaa. Ennen kautta 2015 hän oli pelannut 76 Naisten Liigan ottelussa ja tehnyt niissä 10 maalia. Suomen maajoukkueissa Iskanius on pelannut alle 16-vuotiaiden ikäluokasta alkaen. Hän toimi Suomen kapteenina vuoden 2013 alle 19-vuotiaiden EM-kilpailuissa ja vuoden 2014 alle 20-vuotiaiden MM- kilpailuissa. == Lähteet == == Aiheesta muualla == * Emilia Iskanius Suomen Palloliiton sivustolla * Emilia Iskanius Euroopan jalkapalloliiton sivustolla * Emilia Iskanius Kansainvälisen jalkapalloliiton sivustolla Luokka:Elävät henkilöt Luokka:Suomalaiset jalkapalloilijat Luokka:Vuonna 1994 syntyneet
Yan’an

Yan’an () on prefektuuritason kaupunki Kiinan Shaanxin maakunnassa Keltaisen joen sivujoen Yan Shuin varrella. Vuoden 2010 väestönlaskennassa kaupungin väkiluku oli 2,187 miljoonaa ja pinta-ala noin 37 030 neliökilometriä. Nimestä esiintyy myös länsimaiset kirjoitusmuodot Yanan ja Jenan. ==Maantiede ja hallinnollinen jako== Yan’an sijaitsee Shaanxin maakunnan pohjoisosassa. Alue on lössiylänköä, jota halkovat veden uurtamat rotkot. Kaupunki on rakennettu Yanjoen rannalle syvänteeseen, jota ympäröivät kukkulat. Piirikuntatasolla kaupunki jakautuu kahteen kaupunkipiiriin (Baota, 475 234 as., 2010; Ansai) ja 11 piirikuntaan (Fuxian, Ganquan, Huangling, Huanglong, Luochuan, Wuqi, Yanchang, Yanchuan, Yichuan, Zhidan, Zichang). ==Historia== Yan’an-nimitys tuli ensimmäistä kertaa käyttöön vuonna 607 jaa. Sui-dynastian alaisena sotilaspäällikön johtamana piirikuntana. Sittemmin paikka oli tärkeä raja- alueen tukikohta Tang-dynastialle ja Song-dynastialle. Song-dynastian aikana Yan’an oli osa puolustukseen käytettyjä tukikohtia läntistä Xia-dynastiaa vastaan. Vuonna 1221 Yan’an oli näyttämö taistelulle, jossa mongolit Jin- dynastian joukot. Alueen merkitys väheni 1400-luvulta eteenpäin. Muslimikapinat vuosina 1864-75 nälänhätä 1870-luvulla hävittivät aluetta. Myös 1920- ja 1930-luvuilla alueella koettiin kuivuuden aiheuttamia nälänhätiä. Vuonna 1935 kommunistit saapuivat alueelle suoritettuaan 9 600 kilometrin pituisen pitkän marssin Jiangxista, jonka Kuomintangin kannattajat olivat vallanneet. Yan’anista tuli kommunistien päätukikohta Kiinan–Japanin sodan ja sitä seuranneen sisällissodan aikana. Yan’anista tulikin kommunistisen vallankumouksen symboli. ==Kaupunkikuva== Yan’anin alkuperäinen muurin ympäröimä vanhakaupunki tuhoutui japanilaisten pommituksissa toisen maailmansodan aikana. Alue on kärsinyt myös maaperän eroosiosta. Kaupungin pohjoispuolella on noin 100 historiallista paikkaa, jotka liittyvät tavalla tai toisella kommunistien toimintaan Japanin vastaisen sodan aikana. Kaupungissa oli Kiinan kommunistien päämaja 1935-45 ja siellä on museona Mao Zedongin asuinluola.Nykysuomen tietosanakirja, osa 2. ISBN 951-0-18037-8 ==Liikenne== Yan’an on Pohjois-Shaanxin liikenteen solmukohta. Rautatie yhdistää kaupungin Shaanxin pääkaupunki Xi’aniin. Xi’aniin kulkee myös moottoritie, joka jatkuu pohjoisessa Sisä-Mongoliaan. Kaupungin lentokentältä lähtee lentoja Xi’anin ohella Pekingiin ja muihin Kiinan kaupunkeihin. 延安市：Yan'an City 2007年.jpg|Yan’anin kaupunkia (v. 2007). Yanan Railway Station 01.jpg|Yan’anin rautatieasema. Yanan Airport.jpg|Terminaali Yan’anin lentoasemalla. Yanan Shaanxi maoist city IMG 8475.JPG|Entinen kommunistien johtajien asuinluola. == Lähteet == == Aiheesta muualla == *Kaupungin kotisivut http://www.yanan.gov.cn/ywb/Home.htm (yanan.gov.cn) *Yanan City Information (erityisesti talouspainotus) (chinaknowledge.com) * *China Postal Code Shaanxi Province (prefektuuri ja piirikuntataso) (youbianku.com) Luokka:Shaanxin kaupungit Luokka:Shaanxin prefektuurit
Étricourt-Manancourt

Étricourt-Manancourt on kunta Pohjois-Ranskassa Sommen departementissa Picardien alueella. ==Historia== Ensimmäisessä maailmansodassa saksalaisten suunnitteleman Operaatio Michaelin mukaan Étricourtin kylä tuhottiin pommittamalla. Pommituksen jälkeen 24. maaliskuuta 1918 saksalaiset joukot ylittivät kunnassa olevan Canal du Nordin kanavan käyttäen kahta väliaikaista siltaa. Operaatio kuitenkin epäonnistui.Tour de France 2015 ==Aiheesta muualla== == Lähteet == Luokka:Sommen kunnat
Kalervo Noponen

Veikko Kalervo Noponen (24. maaliskuuta 1896 Helsinki – 9. joulukuuta 1961 Helsinki) oli suomalainen oikeustieteilijä ja professori. Hän oli Teknillisen korkeakoulun talousoikeuden professori 1932–1961. Hänen tutkimusalaansa olivat rakennusoikeus ja jakolainsäädäntö.Facta 2001, WSOY 1985, 12. osa, palsta 114 Noponen väitteli aiheesta Oikeudesta ryhtyä liikennettä ja voimansiirtoa tarkoittaviin rakennustoimiin naapurin maalla (1931). ==Julkaisut== * Aberratio ictus ja error in persona, Karisto, 1921. - (Lainopillisen ylioppilastiedekunnan julkaisuja; 2). * Oikeudesta ryhtyä liikennettä ja voimansiirtoa tarkoittaviin rakennustoimiin naapurin maalla, Tekijä, 1931. Väitöskirja * Rasitteista maanjaossa : lainopillinen tutkimus, Maanmittaustieteiden seura, 1932. - (Maanmittaustieteiden seuran julkaisuja, ISSN 0357-6515; 4). * Asiantuntijalausunto Hiekan, Sorvalin, Saunalahden ja Likolammin alueisiin Viipurin kaupungissa kuuluvien asuintonttien vuokraajien vuokra- ja lunastusoikeuksista , s.n., 1935. * Lainoppi teknillisen korkeakoulun oppiaineena, [s.n.], 1943. * Rättslära, I, V enligt prof. Noponens föreläsningar vid Tekniska högskolan åren 1936-38 ; översatt av Lars E. Lindfors. Tekniska högskolan, 1946. == Lähteet == Luokka:Suomalaiset oikeustieteilijät Luokka:Suomalaiset professorit Luokka:Teknillisen korkeakoulun professorit Luokka:Vuonna 1896 syntyneet Luokka:Vuonna 1961 kuolleet
Arvo Tamminen

Arvo August Tamminen (24. heinäkuuta 1904 Alatornio – 22. huhtikuuta 1986 Helsinki) oli suomalainen elokuvatuottaja, kuvaaja ja ohjaaja. Tamminen aloitti elokuvauransa kuvausapulaisena jo 1920-luvulla ja hän toimi monien dokumenttielokuvien kuvaajana aina 1950-luvulle saakka. Tamminen kierteli 1947–1950 Yhdysvalloissa suomalaissiirtolaisten parissa ja kuvasi siellä useita filmidokumentteja muun muassa siirtolaisten elämästä (Autolla halki Amerikan (1950), Autolla Floridaan (1949), Amerikkaa suomalaissilmin (1949), Suomalaiset farmareina (1949), Suomalaisia Hollywoodissa (1949), Suomalaisia kalastajia Tyynellämerellä (1949), Suomalaisia kesäjuhlia U.S.A:ssa (1950)). Hän ohjasi ja kuvasi siellä myös pitkän dokumenttielokuvan Sydämeni laulu. EloNet : Arvo Tamminen == Tuottajana == * Rakuuna Kalle Kollola 1939 * Eulalia-täti 1940 == Ohjaajana == * Seitsemän velimiestä 1939 * Sydämeni laulu 1948 == Kuvaajana == * Lumisten metsien mies 1928 * Neiti Nimismies 1929 ==Lähteet== Luokka:Suomalaiset elokuvaajat‎ Luokka:Suomalaiset dokumenttiohjaajat Luokka:Suomalaiset elokuvatuottajat Luokka:Vuonna 1904 syntyneet Luokka:Vuonna 1986 kuolleet
Ralph Neville

thumb|Chichesterin tuomiokirkon alttari, jonka taakse Neville on haudattu. Ralph Neville (k. 1244) oli Chichesterin piispa ja Englannin lordikansleri. Hänet valittiin Canterburyn arkkipiispaksi ja Winchesterin piispaksi, mutta vaalien tulokset mitätöitiin. Hän kuoli 1. helmikuuta 1244. == Lähteet == Luokka:Chichesterin piispat Luokka:Syntymävuosi tuntematon Luokka:Vuonna 1244 kuolleet
Longueval

Longueval on kunta Pohjois-Ranskassa Sommen departementissa Picardien alueella. ==Historia== Longuevalissa käytiin ensimmäisessä maailmansodassa Sommen taisteluun liittyvä Delvillen metsän taistelu. Eteläafrikkalaiset joukot taistelivat Delvillen metsässä 15. – 20. heinäkuuta 1916 kärsien suuria tappioita. Tämän muistoksi taistelujen paikalle on pystytetty muistomerkki Mémorial national sud-africain du Bois Delville.Tour de France 2015 thumb|left|Delvillen metsän taistelu ==Aiheesta muualla== ==Lähteet== Luokka:Sommen kunnat
Henry Giroux

Henry Giroux (s. 18. syyskuuta 1943) on yhdysvaltalainen ja kanadalainen tutkija ja kulttuurikriitikko. Giroux tunnetaan yhtenä kriittisen pedagogiikan tärkeimmistä vaikuttajista, ja on tehnyt uraauurtavaa työtä muun muassa kasvatustieteiden, kulttuurintutkimuksen, nuorisotutkimuksen, mediatutkimuksen ja kriittisen teorian aloilla. == Lähteet == Luokka:Vuonna 1943 syntyneet Luokka:Yhdysvaltalaiset opettajat Luokka:Elävät henkilöt
Leif Nordberg

Leif Bertil Nordberg (s. 1943) on suomalainen tilastotieteilijä ja emeritusprofessori. Hän oli vuodesta 1975 Åbo akademin tilastotieteen ja ekonometrian professori. Hänen tutkimusalaansa on ollut muun muassa päätöksentekoa hyödyttävän tiedontuotannon kehittäminen.Facta 2001, WSOY 1985, 12. osa, palsta 115 Nordberg väitteli tohtoriksi 1972 Åbo akademista väitöskirjalla Värdering av beslutsstrukturer : En analys av några beslutsteoretiska problem i anknytning till valet av investeringar inom den offentliga sektorn. == Lähteet == Luokka:Suomalaiset tilastotieteilijät Luokka:Suomalaiset professorit Luokka:Åbo Akademin professorit Luokka:Vuonna 1943 syntyneet Luokka:Elävät henkilöt
Sojuz TMA-13M

Sojuz TMA-13M () oli Venäjän avaruusjärjestön miehitetty avaruuslento ISS- avaruusasemalle. Alus laukaistiin Sojuz FG -kantoraketilla 28. toukokuuta 2014 Baikonurin kosmodromilta Kazakstanista mukanaan kolme avaruuslentäjää ja rahtia asemalle. Avaruuslennolle osallistuneet toimivat ISS-aseman Retkikunta 40:n täydennysmiehistönä. Alus toimi ISS:n pelastusaluksena kunnes palasi maahan marraskuussa 2014. ==Miehistö== * Maksim Surajev, Venäjän avaruusjärjestö, päällikkö * Gregory Wiseman, NASA * Alexander Gerst, ESA ===Varamiehistö=== * Anton Škaplerov, Venäjän avaruusjärjestö, päällikkö * Terry Virts, NASA * Samantha Cristoforetti, ESA ==Lähteet== == Aiheesta muualla == Luokka:Miehitetyt avaruuslennot Luokka:Sojuz-ohjelma Luokka:Vuoden 2014 avaruustoiminta
Epp Mäe

Epp Mäe (s. 2. huhtikuuta 1992 Rakverehttp://www.esbl.ee/biograafia/Epp_M%E4e) on virolainen naispainija. Häntä ovat valmentaneet Riho Mäe ja Arvi Aavik. Mäe voitti 75-kiloisten painoluokassa MM-pronssia Las Vegasissa 2015 ja saavutti samalla maapaikan Rion kesäolympialaisiin 2016. Rion olympialaisissa hän oli kolmastoista. Hän sai MM-kilpailujen 76 kg:n sarjassa hopeaa Oslossa 2021 sekä pronssia Nur-Sultanissa 2019 ja Belgradissa 2022. Vuodelle 2021 siirretyissä Tokion olympialaisissa hän oli kahdeksas. Hän saavutti 75-kiloisissa EM- pronssia Novi Sadissa 2017. Hän voitti 76 kg:n sarjan Euroopan-mestaruuden Varsovassa 2021 ja sai EM-hopeaa Budapestissa 2022. Hän sijoittui MM- kilpailuissa viidenneksi 75 kg:n painoluokassa 2014 ja 2017 sekä 76-kiloisissa 2018. EM-kilpailuissa hän oli viides 72-kiloisissa vuonna 2013 ja 76 kg:n sarjassa 2018. Euroopan kisoissa 2019 hän sijoittui 76-kiloisissa kolmanneksi.Iat.uni-leipzig.de Mäe saavutti nuorten MM-pronssia 72 kg:n sarjassa 2009. Hän saavutti alle 23-vuotiaiden EM-hopeaa 75-kiloisissa 2015. Hän voitti nuorten Euroopan-mestaruuden 72 kg:n painoluokassa 2012 ja sai EM- pronssia 2011. Kadettien (eli 17-vuotiaiden) EM-kilpailuissa hän saavutti 70-kiloisissa hopeaa 2009 ja pronssia 2007. == Lähteet == * === Viitteet === Luokka:Virolaiset naispainijat Luokka:Vuonna 1992 syntyneet Luokka:Elävät henkilöt
Montpellier’n raitiotieliikenne

Montpellier’n pikaraitiotie on Montpellier’n kaupungissa Ranskassa sijaitseva pikaraitiotie. Koko verkon pituus on 59 kilometriä ja siinä on 84 pysäkkiä. Pikaraitiotie otettiin käyttöön heinäkuussa 2000. Luokka:Montpellier Luokka:Pikaraitiotiet Luokka:Ranskan raitiotieliikenne
Sojuz TMA-14M

Sojuz TMA-14M () oli Venäjän avaruusjärjestön miehitetty avaruuslento ISS- avaruusasemalle. Alus laukaistiin Sojuz FG -kantoraketilla 25. syyskuuta 2014 Baikonurin kosmodromilta Kazakstanista mukanaan kolme avaruuslentäjää ja rahtia asemalle. Avaruuslennolle osallistuneet toimivat ISS-aseman Retkikunta 41:n täydennysmiehistönä. Alus toimi ISS:n pelastusaluksena kunnes palasi maahan maaliskuussa 2015. ==Miehistö== * Aleksandr Samokutjajev, Venäjän avaruusjärjestö, päällikkö * Jelena Serova, Venäjän avaruusjärjestö * Barry Wilmore, NASA ===Varamiehistö=== * Gennadi Padalka, Venäjän avaruusjärjestö, päällikkö * Mihail Kornijenko, Venäjän avaruusjärjestö * Scott Kelly, NASA ==Lähteet== == Aiheesta muualla == Luokka:Miehitetyt avaruuslennot Luokka:Sojuz-ohjelma Luokka:Vuoden 2014 avaruustoiminta
Miska Alanko

Miska Henri Juhana Alanko (5. huhtikuuta 1977 Kempele – 14. lokakuuta 1997 Mäntsälä) oli suomalainen koripalloilija. == Elämä ja ura == Erinomaisena yksi vastaan yksi -pelaajana tunnettu Alanko nousi jo B-juniori-ikäisenä Pussihukkien I-divisioonassa pelanneeseen edustusjoukkueeseen. Hänet valittiin vuonna 1997 vuoden I-divisioonapelaajaksi. Pussihukat nousi kaudeksi 1997–1998 miesten pääsarjaan, jossa Alanko ehti pelata kaksi ottelua: 11. lokakuuta 1997 Helsingin NMKY:tä vastaan hän teki 16 pistettä ja seuraavana päivänä Kouvoja vastaan 13 pistettä sekä otti kuusi levypalloa.Miska Alanko – Suomen Koripalloliitto Suomen maajoukkueessa Alanko pelasi kaksi maaottelua Ruotsia vastaan tehden jälkimmäisessä ottelussa yhden kahden pisteen korin. Alle 22-vuotiaiden maajoukkueessa Alanko pelasi 14 ottelua 14,2 pisteen keskiarvolla ollen Hanno Möttölän kanssa joukkueen tärkeimpiä pelaajia.Maajoukkuetilastot – Miska Alanko Alangon oli tarkoitus siirtyä yhden SM-sarjakauden jälkeen Yhdysvaltoihin yliopistokentille ja sen jälkeen Eurooppaan ammattilaiseksi. Hän kuoli autokolarissahttp://koripalloelamaa.com/2015/09/23/tyykikylan-petrovic-kari- kanni-kulosen-1964-1990-lupaus-ja-legenda/#more-1335 14\. lokakuuta 1997 vain 20 vuoden iässä. Kolari tapahtui Mäntsälässä Alangon oltua matkalla Urheilukoulusta Pussihukkien harjoituksiin. Samassa autossa mukana olleet koripalloilijat Mikko Ulander ja Lassi Utrio loukkaantuivat onnettomuudessa.https://www.hs.fi/urheilu/art-2000003666606.htmlhttps://soundcloud.com/jaksofi/nba- tuokio-jakso-12-urheilukoulun-harmaissa (n. 52. minuutin kohdalla) 2000-luvun ensimmäisellä vuosikymmenellä toimi Alangon mukaan nimetty stipendirahasto, joka rahoitti lähes 20 nuoren suomalaiskoripalloilijan yliopisto-opintoja Yhdysvalloissa.http://www.nomasi.com/miskanstipendirahasto/rahasto.php == Lähteet == * * * Profiili archive.fiba.com === Viitteet === Luokka:Suomalaiset koripalloilijat Luokka:Liikenneonnettomuudessa kuolleet Luokka:Vuonna 1977 syntyneet Luokka:Vuonna 1997 kuolleet
Horizon League

Horizon League (lyh. Horizon) on NCAA:n I-divisioonaan kuuluva korkeakoulujen konferenssi. Konferenssiin kuuluu 11 yliopistoa ja 19 eri urheilulajia. Konferenssin päämaja sijaitsee Indianan Indianapolisissa ja se on perustettu vuonna 1979. Konferenssi on yksi kolmestatoista I-divisioonan konferenssista, joissa ei pelata amerikkalaista jalkapalloa. == Jäsenet == * Clevelandin osavaltionyliopisto * University of Detroit Mercy * Wisconsinin yliopisto, Green Bay (Green Bay) * Indianan yliopisto, Indianapolis (IU Indy) * Wisconsinin yliopisto, Milwaukee (Milwaukee) * Pohjois-Kentuckyn yliopisto * Oaklandin yliopisto * Purduen yliopisto, Fort Wayne * Robert Morrisin yliopisto * Wrightin osavaltionyliopisto * Youngstownin osavaltionyliopisto == Lähteet == Luokka:Yhdysvaltain yliopistourheilu
Najaf (maakunta)

Najafin maakunta () on Irakin lounaisosassa sijaitseva kuvernoraatti (maakunta). Sen pinta-ala on 28 824 neliökilometriä, joka on 6,6 prosenttia Irakin pinta-alasta. Maakunnan väkiluku oli vuoden 1997 väestönlaskennassa 775 042. Vuonna 2013 asukkaita arvioitiin olevan 1,22 miljoonaa. Väestöstä noin 71,1 prosenttia asui kaupungeissa ja 28,9 prosenttia maaseudulla. Kuvernoraatti jakautuu kolmeen piirikuntaan: Al-Manatheran piirikuntaan (19 % väestöstä), Najafin piirikuntaan (56 %) ja Kufan piirikuntaan (25 %). Nafid on kuvernoraatin pääkaupunki, jota sekä šiia- että sunnimuslimit arvostavat pyhänä paikkakuntana. Uskonnollinen ja muu turismi muodostaa 30 prosenttia maakunnan bruttokansantuotteesta. Merkittäviä elinkeinoja ovat myös maatalous (vehnän, riisin, taatelin ja vihannesten viljelyä), mineraalien kaivaminen, maaperän hiilivetyjen pumppaus, sementti- ja lasiteollisuus, kauppa ja koulutus. Imam Ali Shrine (1).jpg|Šiiamuslimien imaami Alin moskeija Najafissa. NAJAF, Election banner - Flickr - Al Jazeera English.jpg|Näkymä Najafin kaupungista vaalimainoksineen. Masjid al-Sahlah (1).jpg|Al-Sahlahin moskeija Kufassa. Se on šiiamuslimien keskeinen pyhäkkö. == Lähteet == ==Aiheesta muualla==
Eero Lehtimäki

Eero Lehtimäki (s. 13. tammikuuta 1989 Espoo) on suomalainen kapellimestari ja klarinetisti. Hän on valmistunut sekä klarinetistiksi että bassoklarinetistiksi Helsingin konservatorista, ja opiskellut sen jälkeen orkesterinjohtoa sekä Sibelius-Akatemiassa että Wienissä Universität für Musik und darstellende Kunst Wien -musiikkikorkeakoulussa. Suomessa hänen opettajinaan ovat toimineet muiden muassa Jorma Panula, Atso Almila ja Hannu Lintu. Wienissä hän opiskeli orkesterinjohtoa sekä Johannes Wildnerin että Simeon Pironkoffin luokilla ja oopperanjohtoa Konrad Leitnerin oppilaana. Vuonna 2014 Eero Lehtimäki voitti kansainvälisen NWBC-kapellimestarikilpailun, ja on siitä lähtien johtanut vierailevana kapellimestarina useita ammattiorkestereita sekä Suomessa että ulkomailla, ja kaudella 2014–2015 hänet valittiin myös harjoittelijaksi Wienin valtionoopperaan. Vuodet 2013–2014 hän toimi Retuperän WBK:n taiteellisena harhaanjohtajana. Lehtimäki toimi syksystä 2016 kevääseen 2018 Polyteknikkojen Orkesterin kapellimestarina. Heinäkuussa 2018 hän debytoi turkulaisen Brinkhall soi -musiikkifestivaalin taiteellisena johtajana. Eero Lehtimäen läpimurtona voidaan pitää vuoden 2016 Turun musiikkijuhlien Mariinski-teatterin orkesterin konserttia, jossa Musiikkijuhlien mestarikurssille osallistunut Lehtimäki johti konsertin avausnumeron kapellimestari Valeri Gergijevin pyynnöstä ja puolesta. Debyytti oli siinäkin suhteessa poikkeuksellinen, että Gergijev tarjosi tätä mahdollisuutta vain paria minuuttia ennen konsertin alkua. Lehtimäki sai debyytistään paljon kiitosta Gergijeviltä itseltään, ja valtakunnan päälehdissä julkaissut konserttiarvostelut hänen osuudestaan olivat ylistäviä. Klarinetistina Lehtimäki on esiintynyt muun muassa Iitin Musiikkijuhlilla ja Lohjan Kaupunginorkesterissa, minkä lisäksi hän on opettanut klarinetinsoittoa sekä johtanut orkestereita useilla musiikkikursseilla. Hän on myös toiminut Circus Showbandin saksofonistina ja soittanut sekä klarinettia että saksofonia Helsingin Kaupunginteatterilla. Kapellimestarityönsä ja -opintojensa ohessa Eero Lehtimäki opiskeli akustiikkaa ja valmistui diplomi-insinööriksi Aalto- yliopiston Teknillisessä korkeakoulusta. == Lähteet == * * * === Viitteet === == Aiheesta muualla == * * * * * Eeron konserttietkot -podcast Luokka:Suomalaiset kapellimestarit Luokka:Suomalaiset klarinetistit Luokka:Vuonna 1989 syntyneet Luokka:Elävät henkilöt
Purtscherin retinopatia

Purtscherin retinopatia on verkkokalvon verisuonten sairaus, joka kuvattiin ensimmäistä kertaa vuonna 1912. Potilailla esiintyi äkillisesti alkanut vakava näön menetys, joka liittyi vakavaan päähän kohdistuneeseen vammaan. Oireita olivat useat valkoiset läiskät verkkokalvoilla ja verkkokalvoverenvuodot, joiden yhteydessä esiintyi sokeutumista. Myöhemmin Purtscherin retinopatiaa on todettu potilailla, jotka ovat kärsineet rintakehän tai pään vammoista. Myös muissa yhteyksissä on esiintynyt sairaustapauksia.Medscape: Purtscher Retinopathy Akuuttiin haimatulehdukseen sairastuneilla on havaittu tätä harvinaista verkkokalvovauriota komplikaationa. Näön paraneminen on mahdollista, mutta silmien vaurioituminen voi myös olla pysyvää.PubMed.gov: Purtscher's retinopathy associated with acute pancreatitis. == Lähteet == Luokka:Silmätaudit
Al-Muthanna

Muthannan maakunta () on Irakin eteläsosassa sijaitseva maakunta. Sen pinta- ala on 51 740 neliökilometriä, joka on 11,9 prosenttia Irakin pinta-alasta (Irakin 2. suurin maakunta). Maakunta on nimetty kenraali Al-Muthanna ibn Harithan mukaan, joka johti laajenevan muslimivaltion voittoisia sotajoukkoja vuoden 636 al-Qadisiyyan taistelussa Sassanidien dynastiaa vastaan. Maakunnan väkiluku oli vuoden 1997 väestönlaskennassa 436 825. Vuonna 2013 asukkaita arvioitiin olevan 682 520\. Väestöstä noin 43,7 prosenttia asui kaupungeissa ja 56,3 prosenttia maaseudulla. Maakunnan pääkaupunki on Samawa, joka sijaitsee muinaisen Urukin kaupungin lähistöllä, ja noin 237 kilometriä Bagdadin keskustasta eteläkaakkoon. Toimialoista tärkeimpiä ovat maatalous, suolan, sementin ja tiilien tuotanto sekä tekstiiliteollisuus. Maakunta on Irakin köyhimpiä. Vuonna 2011 väestöstä 29,4 prosentilla oli kansallista köyhyysrajaa (2,5 dollaria päivässä) heikompi elintaso. Vuoden 2012 tilannetta kuvaava inhimillisen kehityksen indeksi (HDI) oli 0,643, mikä oli Irakin alhaisin maakuntatason lukema. Paikallishallintoa varten maakunta jakautuu neljään piirikuntaan: * Khidhirin piirikunta (al-Khidhir, 13 % väestöstä), * Rumaithan piirikunta (ar-Rumaitha, 42 %) * al-Salmanin piirikunta (al-Salman, 4 %) ja * Samawan piirikunta (al-Samawa, 41 %). Samawa2.jpg|Samawan kaupunkia. Samawa1.jpg|Samawan kaupunkia. Muthanaprovincedis.jpg|Aluehallinnollinen jako piirikuntiin. == Lähteet == ==Aiheesta muualla==
Purnumukka

Purnumukka (pohjoissaameksi Burdnomohkki) on Sodankylän kunnan pohjoisosassa sijaitseva lapinkylä, jossa on nykyään noin 20 asukasta. Sodankylän keskustasta Purnumukkaan on matkaa 105 kilometriä ja Saariselältä 36 kilometriä. Kylän pääelinkeinot ovat poronhoito ja matkailu. Purnumukka kuuluu yhdessä Sompion ja Mutenian kylien kanssa Museoviraston määrittelemiin valtakunnallisesti merkittäviin rakennettuihin kulttuuriympäristöihin. == Historia == Purnumukan saamelaisasutus syntyi 1870-luvulla, kun kymmenkunta porosaamelaisperhettä muutti Sodankylään Pohjois-Norjan Koutokeinon ja Enontekiön alueilta. Syynä oli Ruotsin ja Norjan välinen rajasulku, joka teki poronhoidon harjoittamisen mahdottomaksi. Purnumukan asutus muodostui Tankajoen ja sen sivu-uoman Iso-ojan yhtymäkohtaan. Purnumukka tuhoutui kokonaan Lapin sodan aikana keväällä 1945, kun perääntyvät saksalaisjoukot polttivat sen. Kylän nykyinen rakennuskanta on yhtä savusaunaa lukuun ottamatta peräisin sodan jälkeiseltä ajalta. Kylä autioitui uuden porotilalain vuoksi 1980-luvulle tultaessa, mutta asutettiin jälleen vuonna 1989, kun Purnumukkaan vedettiin sähköt. Kylän tunnettuihin asukkaisiin kuuluu Aslak Peltovuoma, joka vuonna 1934 löysi kultaa Purnumukan läheiseltä Tankavaaralta. == Lähteet == *Purnumukan kylän kotisivut ===Viitteet=== Luokka:Sodankylän kylät Luokka:Valtakunnallisesti merkittävät rakennetut kulttuuriympäristöt Suomessa
Morgamoja

Morgamoja (inarinsaameksi Suohpášávži) on noin seitsemän kilometrin pituinen Lemmenjoen sivujoki, joka saa alkunsa Pellisenlaen juurella sijaitsevalta suoalueelta ja laskee Lemmenjokeen hieman ennen Morgamjärveä. Se tunnetaan Lemmenjoen alueen legendaarisimpana kultajokena, jonka varrelta on kultaa etsitty jo 70 vuoden ajan. == Kultahistoria == Elokuussa 1945 Inarijoen varrella asuneet veljekset Uula, Veikko ja Niilo Ranttila löysivät Morgamojalta kultaa, jonka jälkeen alkoi Lemmenjoen kultaryntäys. Löytöpaikalla on nykyään muistomerkki. Vuonna 1949 Morgamjoen rannalle rakennettiin kullakaivajien tukikohdaksi niin sanottu Morgamjoen Kultala eli Pellisen kämppä. Paikalla toimi muutaman vuoden ajan muun muassa posti, kauppa ja ravintola. Vuodesta 1975 lähtien Pellisen kämpän tilalla on ollut autio- ja vuokratupa. == Lähteet == == Aiheesta muualla == *Morgamoja Kansalaisen Karttapaikassa Luokka:Inarin joet Luokka:Lemmenjoen valuma-alue
Jäkäläpää (Lemmenjoki)

Jäkäläpää () on Lemmenjoen kansallispuiston alueella Inarissa sijaitseva tunturi, jonka kolmesta huipusta korkein kohoaa 516,9 metrin korkeuteen merenpinnasta. Jäkäläpään eteläisimmän huipun rinteellä sijaitsevalla tasanteella on epävirallinen lentopaikka, jonka entisessä huoltorakennuksessa on toiminut vuodesta 2002 alueen kullankaivajia ja matkailijoita palveleva Karhu-Korhosen kirjasto ja Jäkäläpään kulttuurikeskus. Kirjasto sijaitsee kansallispuistossa kulkevan Kultareitti-vaellusreitin varrella Tunturin rinteellä sijaitsevasta pienestä lammesta saa alkunsa Miessijoki. == Lentopaikka == 480 metrin korkeudessa sijaitseva Jäkäläpään lentopaikka (ICAO: EFJP) rakennettiin 1940–1950-lukujen vaihteessa läheisen Lemmenjoen kullankaivajien huoltamista varten. Se poistettiin Ilmailuhallituksen virallisten valvomattomien lentopaikkojen luettelosta vuonna 2006, mutta kentän käyttö on edelleen sallittu Lemmenjoen kansallispuiston järjestyssääntöjen mukaisesti. Jäkäläpäällä on kaksi sorapintaista kiitotietä, jotka ovat kooltaan 420 × 50 ja 390 × 50 metriä. == Lähteet == == Aiheesta muualla == *Jäkäläpää Kansalaisen Karttapaikassa Luokka:Inarin tunturit Luokka:Suomen lentopaikat
Brick Mansions

Brick Mansions on vuonna 2014 ensi-iltansa saanut toimintaelokuva, jonka on ohjannut Camille Delamarre. Elokuva on uudelleenfilmatisointi ranskalaisesta 13th District -elokuvasta. == Juoni == Tapahtumat sijoittuvat vuoden 2018 Detroitiin, jossa slummimainen Brick Mansions on ympäröity muurilla muusta kaupungista siellä olevan rikollisuuden vuoksi. Alueella ei ole enää esimerkiksi kouluja, posteja tai edes poliisiasemaa. Lino joutuu kahnaukseen paikallisen rikollisliigan kanssa hävittäessään näiden huume-erän. Nämä kidnappaavat Linon ex-tyttöystävän Lolan, mutta Lino onnistuu vapauttamaan tämän ja vangitsee samalla rikollisliigan johtajan, Tremainen. Lino luovuttaa Tremainen muurin ympärillä valvovalle poliisille. Nämä ovat kuitenkin Tremainen palkkalistoilla ja he pidättävät Linon ja antavat Tremainen lähteä Lolan kanssa. Tästä suuttuneena Lino tappaa yhden poliiseista ja joutuu vankilaan. Damien on arvostettu poliisi, joka lähetetään deaktivoimaan Brick Mansionsin alueelle joutunut ydinkärki. Mukaansa oppaaksi Damien saa Linon. == Näyttelijät == == Lähteet == == Aiheesta muualla == * * * Luokka:Vuoden 2014 kanadalaiset elokuvat Luokka:Toimintaelokuvat Luokka:Dystopiaelokuvat Luokka:Uudelleenfilmatisoinnit
Tilkkusjärvi

Tilkkusjärvi on Pirkanmaalla Hämeenkyrössä sijaitseva pieni järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen. == Maantietoa == Pieni järvi sijaitsee Jylhäjärven Vastajärveen johtavan laskuojan puolivälissä matalassa nokelmassa, joka on soistunutta metsikköä. Se on 130 metriä pitkä ja vain 30 metriä leveä. Järvi on rakentamaton, mutta tiloille johtava maantie ohittaa sen 50 metrin etäisyydeltä. Läheisen maatilan nimi on Tilkkunen. == Historiaa == Kalmbergin kartastossa järven nimi kirjoitettiin Tilkusjärvi. Jylhäjärvestä tulevaa laskuojaa ei tässä kartassa ole piirretty kulkemaan Tilkusjärven kautta, vaan se virtaa itään ja laskee lahteen omaa uomaansa pitkin. == Lähteet == Luokka:Mahnalanselän lähialue‎ Luokka:Hämeenkyrön järvet
Davide Calabria

Davide Calabria (s. 6. joulukuuta 1996 Brescia) on italialainen jalkapalloilija, joka edustaa Serie A:ssa pelaavaa Milania joukkueen kapteenina. Oikeajalkainen Calabria on pelipaikaltaan oikea laitapuolustaja. Calabria on Milanin kasvatti, ja edustusjoukkueessa hän oli vaihtopenkillä kaudella 2014–2015 otteluissa Laziota, Parmaa ja Chievo Veronaa vastaan, mutta ei pelannut otteluissa. Debyyttinsä hän teki kuitenkin Serie A:n viimeisen kierroksen ottelussa Atalantaa vastaan, kun hän tuli Mattia De Sciglion tilalle 84. peliminuutilla. Heinäkuussa 2021 Calabria teki jatkosopimuksen vuoden 2025 kesään asti. Calabria on pelannut Milanissa jouluun 2023 mennessä 188 Seria A -ottelua, joissa hän on tehnyt kahdeksan maalia ja antanut 19 maalisyöttöä. Milanin mestaruuskaudella 2021–2022 hän pelasi 26 ottelua ja teki kaksi maalia. Mestarien liigassa hän on pelannut 16 ja Eurooppa-liigassa 11 ottelua. Calabria pelasi kaikki viisi ottelua Italian saavuttaessa hopeaa alle 17-vuotiaiden EM-kilpailuissa 2013. Saman ikäluokan MM-kilpailuissa hän pelasi kaksi ottelua 2013. Hän teki debyyttinsä Italian alle 21-vuotiaiden maajoukkueessa Irlantia vastaan, kun hän tuli vaihdosta Kingsley Boatengin tilalle 75. peliminuutilla lokakuussa 2015. Kesäkuussa 2017 hänet valittiin Italian kokoonpanoon alle 21-vuotiaiden euroopanmestaruuskisoja varten. Italia putosi Espanjalle välierissä 3-1. Italian päämaajoukkueessa Calabria teki debyytin ystävyysottelussa Viroa vastaan marraskuussa 2020, tullen Danilo D'Ambrosion tilalle 80. peliminuutilla. Kaikkiaan hän on jouluun 2023 mennessä pelannut seitsemän A-maaottelua, joista kaksi on ollut MM-karsintaotteluja. == Saavutukset == Päivitetty 7. elokuuta 2023. ;AC Milan * Serie A:n mestari 2021-2022 * Italian supercupin voittaja 2016 == Lähteet == Luokka:Italialaiset jalkapalloilijat Luokka:Vuonna 1996 syntyneet Luokka:Elävät henkilöt
Tymidiini

Tymidiini eli deoksitymidiini (C10H14N2O5) on tymiinin ja deoksiriboosin muodostama nukleosidi. Se on osa DNA:n rakennetta. Yhdistettä käytetään valmistettaessa eräitä viruslääkkeitä. == Ominaisuudet ja biosynteesi == Huoneenlämpötilassa tymidiini on valkoisia neulamaisia kiteitä. Kuumennettaessa yhdiste hajoaa helposti tymiiniksi, joka sublimoituu. Tymidiini liukenee hyvin veteen ja kuumaan etanoliin, kuumaan etyyliasetaattiin, pyridiiniin, jääetikkaan ja hieman kuumaan kloroformiin. Tymidiini on optisesti aktiivinen ja sen ominaiskiertokyky on +30,6 °. Tymidiiniä muodostuu eliöissä lähinnä sen fosfaattijohdannaisina ja vapaan tymidiinin määrä soluissa on pieni. Tymidiinin fosfaattijohdannaisia muodostuu joko tymidiinistä tymidiinikinaasin katalysoimana tai uridiinidifosfaatista. == Valmistus ja käyttö == Aikaisemmin tymidiiniä valmistettiin lohen tai sillin spermasta saadusta DNA-hydrolysaatista, mutta ongelmana on lähtöaineen vaihteleva saatavuus, vaikea puhdistusprosessi ja jätettä syntyy runsaasti. Yhdisteen tuottamiseksi on kehitetty sekä kemiallisia, että mikrobiologisia menetelmiä, mutta ongelmana on melko heikko saanto ja kemiallinen prosessi on monimutkainen ja kallis. Tämän takia on pyritty kehittämään tehokkaampia mikrobiologisia menetelmiä tymidiinin valmistamiseksi suuressa mittakaavassa. Tymidiiniä käytetään valmistettaessa eräitä HIV:n hoidossa käytettäviä viruslääkkeitä kuten stavudiinia ja tsidovudiinia. 11C-isotoopilla leimattua tymidiiniä voidaan käyttää merkkiaineena tehtäessä syöpätutkimuksia positroniemissiotomografian avulla. == Lähteet == == Aiheesta muualla == *DrugBank: Deoxythymidine *Human Metabolome Database: Thymidine *Kyoto Encyclopedia of Genes and Genomes (KEGG): Thymidine *ChemBlink: Thymidine Luokka:Nukleosidit
Mina

Mina voi tarkoittaa ainakin seuraavia: == Paikkoja == *Mina, lähellä Mekkaa Saudi-Arabiassa sijaitseva pyhiinvaeltajien majoituspaikka == Henkilöitä == === Mina sukunimenä === * Denise Mina (s. 1966), skotlantilainen rikoskirjailija * Hanna Mina (1924–2018), syyrialainen kirjailija * Santi Mina (s. 1995), espanjalainen jalkapalloilija * Yerry Mina (s. 1994), kolumbialainen jalkapalloilija === Mina etunimenä === * Mina, oik. Mina Mazzini (s. 1940), italialainen laulaja * Mina Ahnger (1842–1890), suomalainen lasten- ja nuortenkirjailija * Mina Aït Hammou (s. 1978), marokkolainen kestävyysjuoksija * Mina Caputo (s. 1973), yhdysvaltalainen muusikko * Mina Cygnaeus, oik. Wilhelmina Cygnaeus, o.s. Backlund (1851–1936), ruotsalais- suomalainen näyttelijä * Mina Fürst Holtmann (s. 1995), norjalainen alppihiihtäjä * Mina Laamo (s. 1978), suomalainen dokumenttielokuvien ohjaaja, käsikirjoittaja ja tuottaja * Mina Mojtahedi (s. 1973), suomalainen vammaisurheilija * Mina Myoi (s. 1997), japanilainen laulaja, lauluntekijä ja tanssija * Mina Tanaka (s. 1994), japanilainen jalkapalloilija === Kuvitteellisia henkilöitä === * Mina Mongoose, ”Mina-girl”, tuotesarjassa Sonic the Hedgehog == Muita merkityksiä == * mina, antiikin aikainen paino- ja rahayksikkö * mina, kieli, jota puhutaan Guinenanlahden rannikolla Ghanassa, Togossa, Beninissä ja Länsi-Nigeriassa.
Ryntäys

Ryntäys tarkoittaa vauhkoontuneiden eläinten tai panikoituneiden ihmisten kaoottista pakoa. Suurissa väentungoksissa tapahtuvia ryntäyksiä sattuu etenkin uskonnollisten tapahtumien yhteydessä. ==Lähteet== Luokka:Käyttäytyminen
Hadžin ryntäys 2015

Hadžin ryntäys 2015 tapahtui 24. syyskuuta 2015 Saudi-Arabiassa lähellä Mekkaa sijaitsevassa Minassa, jossa on pyhiinvaeltajien majoituspaikkana toimiva leirialue. Ainakin 717 hadž-pyhiinvaellukseen osallistunutta ihmistä sai surmansa ja 863 loukkaantui ryntäyksessä leirin halki kulkevalla tiellä. ==Lähteet== Luokka:Mekka Luokka:Saudi-Arabian historia Luokka:Vuoden 2015 onnettomuudet
Shadwellin asema

Shadwell on Docklands Light Railwayn asema Shadwellissa, Lontoossa, Oyster- vyöhykkeellä 2. Se avattiin 31. elokuuta 1987. Aseman lähellä sijaitsee London Overgroundin samanniminen asema. ==Historia== Asema avattiin 31. elokuuta 1987 osana DLR:n ensimmäistä osaa. Se rakennettiin alun perin yksivaunuisille junille. Laitureita pidennettiin vuonna 1991 kahden ja vuonna 2009 kolmen vaunun mittaisiksi. Vuoden 2009 remontin yhteydessä myös uudistettiin aseman sisäänkäynti ja lisättiin laiturien itäpäähän hätäuloskäynti. ==Rakenne== thumb|left|Aseman sisäänkäynti. Asema sijaitsee maasillalla. Sillä on yksi laiturisaareke, jota käyttävät molempiin suuntiin kulkevat junat. Lippuautomaatit ja aseman sisäänkäynti ovat Watney Streetillä laiturien länsipuolella. Toisin kuin useimmilla DLR:n asemilla, Shadwellissa ei yleensä ole henkilökuntaa. ==Lähteet== ==Aiheesta muualla== Luokka:Docklands Light Railwayn asemat
9GAG

9GAG on vuonna 2008 perustettu meemeihin ja muuhun internethuumoriin keskittyvä verkkosivusto. Se syntyi hongkonglaisen opiskelijaryhmän työnä, johon kuului Ray Chan, Chris Chan, Derek Chan, Marco Fung ja Brian Yu, koska Facebook ei ollut saatavilla Hongkongissa. 9GAG-sovellus on saatavilla Androidille, iOS:lle, Windows Phonelle ja BlackBerry 10:lle. 9GAG on saavuttanut sosiaalisen median kuten Facebookin, Twitterin ja Instagramin avulla suuren suosion. Marraskuussa 2017 9GAG:in sivuilla oli käynyt yli 223 miljoonaa vierailijaa. == Sisältö == 9GAG:issä on kolmenlaisia postauksia: meemejä, GIF-animaatioita sekä videoita. Postaukselle voi antaa positiivisia ja negatiivisia ääniä ja niitä voi kommentoida. Kuka tahansa kirjautunut käyttäjä, 9gagger, voi lisätä sisältöä 9GAG:iin. 9GAG:issä on useita eri kategorioita, kuten trending, meme, NSFW ja GIF. == Aiheesta muualla == * Verkkosivut Luokka:Verkkosivustot
Diyala

Diyala () on Irakin itäosassa, Bagdadin koillispuolella sijaitseva maakunta. Sen pinta-ala on 17 685 neliökilometriä, joka on 4,1 prosenttia Irakin pinta- alasta. Maakunnan väkiluku oli vuoden 1997 väestönlaskennassa 1 135 223. Irakin sodan loppuvaiheessa vuonna 2011 Yhdysvaltain armeija arvioi Diyalan väkiluvuksi 1,65 miljoonaa. Heistä sunneja oli noin 55 %, šiioja 25 %, kurdeja 10 % ja muita (Irakin turkmeenit, kristityt ja jesidit) 10 %. Vuonna 2013 asukkaita arvioitiin olevan 1,13 miljoonaa (3,6 % Irakin väestöstä). Väestöstä noin 74,5 prosenttia asui kaupungeissa ja 25,5 prosenttia maaseudulla. thumb|250px|left|Maakunnan piirikuntajako Maakunta jakautuu seitsemään piirikuntaan: * Baladrooz (9 % väestöstä), * Baquba (36 %), * Khanqin (14 %), * Kifri (3 %), * Makmoor (0 %), * al-Khalis (22 %) ja * al-Muqdadiya (16 %). Joidenkin tulkintojen mukaan osa pohjoisimmista piirikunnista kuuluu Kurdistanin autonomiseen alueeseen. Maakunnan pääkaupunki on Diyalajoen varrella oleva Baquba (Ba’qūba), joka sijaitsee keskiaikaisen, Persian Khorsanista Bagdadiin johtavan silkkitien osuuden varrella. Vuoden 2014 aikana, syyskuun alkuun mennessä noin 24 000 erityisesti eri vähemmistöuskontoja edustaneen irakilaisen kerrottiin muuttaneen Diyalan maakunnasta evakkoon jihadistijärjestö Isisin toimenpiteiden ja väkivaltaisuuksien varalta. Turvaa haettiin esimerkiksi Irakin Kurdistanista. Vuoden 2015 huhtikuuhun mennessä Irakin hallituksen joukot, joita tukivat šiiataistelijat ja kurdien peshmergajoukot, onnistuivat häätämään Isisin joukot maakunnasta. Isisillä arvioitiin kuitenkin säilyneen kyky terrori- iskuihin myös eturintaman takaisilla alueilla Diyalan maakunnassa. Dyala river.JPG|Diyalajokea. == Lähteet == ==Aiheesta muualla== *Focus on Diyala (July 2011, pdf) (sigir.mil)
Heron Quaysin asema

Heron Quays on Docklands Light Railwayn asema Canary Wharfissa, Lontoossa, Oyster-vyöhykkeellä 2. Se avattiin 31. elokuuta 1987. Asema on integroitu Lehman Brothersin toimistorakennukseen, ja siitä on suora yhteys Jubilee Placen maanalaiseen ostoskeskukseen. ==Historia== thumb|left|Aseman nimikyltti. Asema avattiin 31. elokuuta 1987 osana DLR:n ensimmäistä osaa. Se suljettiin syyskuussa 2001 ja siirrettiin 200 metriä etelään osaksi uudisrakennusta. Uudelle asemalle rakennettiin myös alkuperäisiä pidemmät laiturit. Se avattiin 18. joulukuuta 2002. ==Lähteet== ==Aiheesta muualla== Luokka:Canary Wharf Luokka:Docklands Light Railwayn asemat
Miessijoki

Miessijoki (pohjoissaameksi Miessejohka) on Lemmenjoen kansallispuistossa virtaava noin 15 kilometrin pituinen Postijoen sivujoki, joka saa alkunsa Jäkäläpään tunturilla sijaitsevasta pienestä lammesta. Nykyään joki tunnetaan erityisesti kullankaivuusta. Miessijokeen laskevia puroja ovat muun muassa Kaarreoja, Korhosenoja sekä Martin Iskon palon tunturilta alkunsa saava Kivikkopuro, joiden varrelta kaivetaan myös kultaa. == Kullankaivuu == Lemmenjoen alueen koneellinen kullankaivuu on nykyään keskittynyt Miessijoelle, jonne kaivajat siirtyivät läheiseltä Morgamojalta. Kultaa on kaivettu Miessijoen latvoilta ja keskiosasta noin kymmenen kilometrin matkalta. Toiminta on aiheuttanut myös kiistoja kullankaivajien ja Metsähallituksen välille, koska kaivuun seurauksena Miessijoen vesi on samentunut. Heinäkuussa 2004 Miessijoelta löydettiin Suomen kaikkien aijoen kolmanneksi suurin kultahippu, jonka paino oli 282 grammaa. Kullan lisäksi Miessijoelta on löydetty myös korundeihin kuuluvia safiireja ja rubiineja. == Lähteet == == Aiheesta muualla == *Miessijoki Kansalaisen Karttapaikassa Luokka:Inarin joet Luokka:Vaskojoen valuma-alue
HMS Courier (J349)

HMS Courier (viirinumerot J349 ja M49) oli Britannian kuninkaallisen laivaston vuonna 1944 valmistunut Algerine-luokan miinanraivaaja toisessa maailmansodassa. Aluksen piti olla alun perin Kanadan laivaston HMCS Arnprior, mutta siitä luovuttiin jo ennen vesillelaskua ja alus siirrettiin BritannialleFreeman, David J. s. 192. == Valmistus == Alus tilattiin nimellä HMCS Arnprior Torontosta Kanadasta Toronto Ship Building Companylta, missä köli laskettiin 7. syyskuuta 1943. Se laskettiin vesille vielä saman vuoden lopulla 22. joulukuuta ja valmistui 31. elokuuta 1944.Williams, Jack s. 366 == Palvelus == Alus romutettiin 1959 Llanellissa. ==Lähteet== * * * === Viitteet === Luokka:Kuninkaallisen laivaston Algerine-luokan miinanraivaajat Luokka:Yhdistyneen kuningaskunnan toisen maailmansodan miinanraivaajat
Ulf Kristersson

Ulf Hjalmar Kristersson (s. 29. joulukuuta 1963 Lund) on ruotsalainen poliitikko, Maltillisen kokoomuksen puheenjohtaja ja nykyinen Ruotsin pääministeri. Kristersson nimitettiin Ruotsin pääministeriksi 18. lokakuuta 2022 ja samalla astui virkaan hänen johtamansa Kristerssonin hallitus. Kristersson toimi Ruotsin sosiaalivakuutusministerinä vuosina 2010–2014, minkä jälkeen hänet valittiin puolueensa talouspoliittiseksi edustajaksi. Kristersson sai vuoden 2022 valtiopäivävaalien jälkeen tehtäväksi hallituksen muodostamisen. Kristersson kasvoi Eskilstunan lähistöllä Torshällassa. Lukion jälkeen hän opiskeli kansantaloustiedettä Uppsalan yliopistossa suorittaen civilekonom -tutkinnon. Kristersson toimi Moderata Ungdomsförbundetin puheenjohtajana vuosina 1989–1992. Maltillisen kokoomuksen nimitysvaliokunta ehdotti yksimielisesti Kristerssonia puolueen puheenjohtajaksi Anna Kinberg Batran ilmoitettua jättävänsä puheenjohtajan tehtävän elokuussa 2017. Kristerssonin valinta puheenjohtajaksi vahvistettiin lokakuun alussa järjestetyssä puoluekokouksessa. Kristersson valittiin Ruotsin pääministeriksi valtiopäivien äänestyksessä 17. lokakuuta 2022 äänin 176–173. == Lähteet == == Aiheesta muualla == Luokka:Ruotsin ministerit Luokka:Maltillisen kokoomuksen poliitikot Luokka:Ruotsin puolueiden puheenjohtajat Luokka:Ruotsin kansanedustajat Luokka:Vuonna 1963 syntyneet Luokka:Elävät henkilöt Luokka:Ruotsin pääministerit
HMS Felicity

HMS Felicity (viirinumero J369) oli Britannian kuninkaallisen laivaston vuonna 1944 valmistunut Algerine-luokan miinanraivaaja toisessa maailmansodassa. Aluksen piti olla alun perin Kanadan laivaston HMCS Coppercliff, mutta siitä luovuttiin jo ennen vesillelaskua ja siirrettiin BritannialleFreeman, David J. s. 206. == Valmistus == Alus tilattiin nimellä HMCS Coppercliff Torontosta Toronto Ship Building Companylta, missä köli laskettiin 22. syyskuuta 1943. Se laskettiin vesille 9. tammikuuta 1944 ja valmistui 10. elokuuta.Williams, Jack s. 366 == Palvelus == Alus myytiin 1947 kauppalaivastoon, jolloin se nimettiin M/S Fairfreeksi. Alus romutettiin 1957 Charlestownissa. ==Lähteet== * * * === Viitteet === Luokka:Kuninkaallisen laivaston Algerine-luokan miinanraivaajat Luokka:Yhdistyneen kuningaskunnan toisen maailmansodan miinanraivaajat
HMS Golden Fleece

HMS Golden Fleece (viirinumerot J376 ja M376) oli Britannian kuninkaallisen laivaston vuonna 1944 valmistunut Algerine-luokan miinanraivaaja toisessa maailmansodassa. Aluksen piti olla alun perin Kanadan laivaston HMCS Humberstone, mutta siitä luovuttiin jo ennen vesillelaskua ja siirrettiin BritannialleFreeman, David J. s. 225. == Valmistus == Alus tilattiin nimellä HMCS Humberstone Torontosta Toronto Ship Building Companyltä, missä köli laskettiin 25. lokakuuta 1943. Se laskettiin vesille 29. helmikuuta 1944 ja valmistui 29. elokuuta.Williams, Jack s. 367 == Palvelus == Alus romutettiin 1960 Llanellissa. ==Lähteet== * * * === Viitteet === Luokka:Kuninkaallisen laivaston Algerine-luokan miinanraivaajat Luokka:Yhdistyneen kuningaskunnan toisen maailmansodan miinanraivaajat
Thiepval

Thiepval on kunta Pohjois-Ranskassa Sommen departementissa Picardien alueella. Thiepvalissa on brittiläisten vuonna 1932 pystyttämä muistomerkki ensimmäisessä maailmansodassa Sommen taisteluissa kadonneiden sotilaiden kunniaksi. Tämän 45 metriä korkean kivestä ja tiilestä valmistetun muistomerkin suunnitteli Edwin Lutyens.Tour de France 2015 ==Aiheesta muualla== ==Lähteet== Luokka:Sommen kunnat
HMS Friendship (J398)

HMS Friendship (viirinumero J398) oli Britannian kuninkaallisen laivaston vuonna 1943 valmistunut Algerine-luokan miinanraivaaja toisessa maailmansodassa. Alus oli alun perin Yhdysvaltain laivaston USS AM329, joka luovutettiin Britannian kuninkaalliselle laivastolle lend lease -sopimuksen nojalla. == Valmistus == Alus tilattiin Yhdysvaltain laivastolle nimellä USS AM329 Torontosta Kanadasta Toronto Ship Building Companyltä, missä köli laskettiin 22. huhtikuuta 1942. Alus laskettiin vesille 24. lokakuuta ja valmistui 15. syyskuuta 1943.Williams, Jack s. 367 == Palvelus == Alus palautettiin 1946 Yhdysvaltain laivastolle ja romutettiin seuraavana vuonna Marylandissä. ==Lähteet== * * === Viitteet === Luokka:Kuninkaallisen laivaston Algerine-luokan miinanraivaajat Luokka:Yhdistyneen kuningaskunnan toisen maailmansodan miinanraivaajat
HMS Gozo (J287)

HMS Gozo (viirinumero J287) oli Britannian kuninkaallisen laivaston vuonna 1943 valmistunut Algerine-luokan miinanraivaaja toisessa maailmansodassa. Alus oli alun perin Yhdysvaltain laivaston USS AM330, joka luovutettiin Britannian kuninkaalliselle laivastolle lend lease -sopimuksen nojalla. == Valmistus == Alus tilattiin Yhdysvaltain laivastolle nimellä USS AM330 Torontosta Kanadasta Toronto Ship Building Companyltä. missä köli laskettiin 5. elokuuta 1942. Alus laskettiin vesille 27. tammikuuta 1943 ja valmistui 22. lokakuuta.Williams, Jack s. 367 == Palvelus == Alus palautettiin 1946 Yhdysvaltain laivastolle. Se myytiin seuraavana vuonna Kreikalle, joka liitti sen laivastoonsa nimellä Polemistis. Alus upposi 1975 maalilaivana. ==Lähteet== * * === Viitteet === Luokka:Kuninkaallisen laivaston Algerine-luokan miinanraivaajat Luokka:Yhdistyneen kuningaskunnan toisen maailmansodan miinanraivaajat
HMS Lightfoot (J288)

HMS Lightfoot (viirinumero J288) oli Britannian kuninkaallisen laivaston vuonna 1943 valmistunut Algerine-luokan miinanraivaaja toisessa maailmansodassa. Alus oli alun perin Yhdysvaltain laivaston USS AM331, joka luovutettiin Britannian kuninkaalliselle laivastolle lend lease -sopimuksen nojalla. == Valmistus == Alus tilattiin Yhdysvaltain laivastolle nimellä USS AM331 Torontosta Kanadasta Toronto Ship Building Companyltä, missä köli laskettiin 18. elokuuta 1942. Alus laskettiin vesille 14. marraskuuta ja valmistui 19. lokakuuta.Williams 1995, s. 367 == Palvelus == Alus palautettiin vuonna 1946 Yhdysvaltain laivastolle. Se myytiin seuraavana vuonna Kreikalle, joka liitti sen laivastoonsa nimellä Navmahos. Alus upposi 1974 maalilaivana. ==Lähteet== * * === Viitteet === Luokka:Kuninkaallisen laivaston Algerine- luokan miinanraivaajat Luokka:Yhdistyneen kuningaskunnan toisen maailmansodan miinanraivaajat
HMS Jaseur (J428)

HMS Jaseur (viirinumerot J428 ja M428) oli Britannian kuninkaallisen laivaston vuonna 1944 valmistunut Algerine-luokan miinanraivaaja toisessa maailmansodassa. == Valmistus == Alus tilattiin Torontosta Toronto Ship Building Companyltä, missä köli laskettiin 17. joulukuuta 1943. Se laskettiin vesille 19. huhtikuuta 1944 ja valmistui 27. lokakuuta.Williams, Jack s. 367 == Palvelus == Alus romutettiin 1956 Blythissä. ==Lähteet== * * === Viitteet === Luokka:Kuninkaallisen laivaston Algerine-luokan miinanraivaajat Luokka:Yhdistyneen kuningaskunnan toisen maailmansodan miinanraivaajat
HMS Laertes (J433)

HMS Laertes (viirinumerot J433 ja M433) oli Britannian kuninkaallisen laivaston vuonna 1945 valmistunut Algerine-luokan miinanraivaaja toisessa maailmansodassa. == Valmistus == Alus tilattiin Torontosta Toronto Ship Building Companyltä, missä köli laskettiin 20. tammikuuta 1944. Se laskettiin vesille 25. maaliskuuta ja valmistui 2. maaliskuuta 1945.Williams, Jack s. 367 == Palvelus == Alus romutettiin 1959 Barrow'ssa. ==Lähteet== * * === Viitteet === Luokka:Kuninkaallisen laivaston Algerine-luokan miinanraivaajat Luokka:Yhdistyneen kuningaskunnan toisen maailmansodan miinanraivaajat
HMS Lioness (J377)

HMS Lioness (viirinumerot J377 ja M377) oli Britannian kuninkaallisen laivaston vuonna 1944 valmistunut Algerine-luokan miinanraivaaja toisessa maailmansodassa. Aluksen piti olla alun perin Kanadan laivaston HMCS Petrolia, mutta siitä luovuttiin jo ennen vesillelaskua ja siirrettiin BritannialleFreeman, David J. s. 251. == Valmistus == Alus tilattiin nimellä HMCS Petrolia Torontosta Toronto Ship Building Companyltä, missä köli laskettiin 10. marraskuuta 1943. Se laskettiin vesille 15. maaliskuuta 1944 ja valmistui 11. joulukuuta.Williams, Jack s. 368 == Palvelus == Alus romutettiin 1956 Rosythissä. ==Lähteet== * * * === Viitteet === Luokka:Kuninkaallisen laivaston Algerine-luokan miinanraivaajat Luokka:Yhdistyneen kuningaskunnan toisen maailmansodan miinanraivaajat